Den 6. desember 2005 kunngjorde FIFA hvilke åtte lag som var blitt seedet for turneringen. Disse lagene havnet i Gruppe A. Gruppe B inneholdt de ikke-seedede lagene fra Sør-Amerika, Afrika og Oceania. Gruppe C inneholdt 8 av de øvrige 9 europeiske lagene, mens (som hadde lavest FIFA-ranking av de europeiske lagene) ble tatt ut til en spesialgruppe for å forsikre om at ingen gruppe kom til å inneholde tre europeiske lag. Som en del av trekningen måtte dermed Serbia og Montenegro havne i gruppe med en av de tre seedede, ikke-europeiske lagene: Argentina, Brasil eller Mexico. Samtidig hadde Gruppe D – som inneholdt ikke-seedede lag fra Nord-Amerika (CONCACAF) og Asia – kun 7 lag, så «spesialgruppen» var egentlig en forlengelse av denne, og ingen av lagene her kunne komme i gruppe med Serbia og Montenegro.